CELEX: 62011CN0534
Language: sk
Date: 2011-10-20 00:00:00
Title: Vec C-534/11: Návrh na začatie prejudiciálneho konania, ktorý podal Nejvyšší správní soud (Česká republika) 20. októbra 2011 — Mehmet Arslan/Policie ČR, Krajské ředitelství policie Ústeckého kraje, odbor cizinecké policie

3.3.2012   
            
            
               SK
            
            
               Úradný vestník Európskej únie
            
            
               C 65/2
            
         Návrh na začatie prejudiciálneho konania, ktorý podal Nejvyšší správní soud (Česká republika) 20. októbra 2011 — Mehmet Arslan/Policie ČR, Krajské ředitelství policie Ústeckého kraje, odbor cizinecké policie
   (Vec C-534/11)
   2012/C 65/03
   Jazyk konania: čeština
   
      Vnútroštátny súd, ktorý podal návrh na začatie prejudiciálneho konania
   
   Nejvyšší správní soud
   
      Účastníci konania pred vnútroštátnym súdom
   
   
      Žalobca: Mehmet Arslan
   
      Žalovaná: Police ČR, Krajské ředitelství policie Ústeckého kraje, odbor cizinecké policie
   
      Prejudiciálne otázky
   
   
               1.
            
            
               Má sa článok 2 ods. 1 v spojení s bodom 9 odôvodnenia smernice Európskeho parlamentu a Rady 2008/115/ES zo 16. decembra 2008 o spoločných normách a postupoch členských štátov na účely návratu štátnych príslušníkov tretích krajín, ktorí sa neoprávnene zdržiavajú na ich území (1), vykladať tak, že táto smernica sa nevzťahuje na štátneho príslušníka tretej krajiny, ktorý podal žiadosť o medzinárodnú ochranu v zmysle smernice Rady 2005/85/ES z 1. decembra 2005 o minimálnych štandardoch pre konanie v členských štátoch o priznávaní a odnímaní postavenia utečenca (2)?
            
         
               2.
            
            
               V prípade kladnej odpovede na prvú otázku, musí byť zaistenie cudzinca na účel navrátenia ukončené v prípade, že podá žiadosť o medzinárodnú ochranu v zmysle smernice 2005/85/ES a neexistujú iné dôvody pre pokračovanie zaistenia?
            
         
      (1)  Ú. v. EÚ L 348, s. 98.
   
      (2)  Ú. v. EÚ L 326, s. 13.